stanford-oval/wikipedia huggingface dataset:
Modesto
Aiheesta muualla

Modeston kaupungin kotisivut
Wikimedia Commonsissa on kuvia tai muita tiedostoja aiheesta .
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Muistio

Parlamenttiedustajille jaettavia muistioita Euroopan parlamentissa Strasbourgissa.
Muistio (lyhenne PM) on jonkin asian käsittelyn pohjaksi laadittu, yleensä luonnosmainen kirjallinen selostus eli memorandumi tai promemoria. Jos kokouksesta ei ole olemassa etukäteen laadittua esityslistaa, kutsutaan siitä laadittua selvitystä kokousmuistioksi.
Murat-sur-Vèbre

| Murat-sur-Vèbre |
| --- | --- |
 Saint-Etiennen kirkko
 vaakuna
 Murat-sur-Vèbre
 Koordinaatit: 43°41′10″N, 02°51′16″E 
Valtio:  Ranska
Alue:  Occitanie
Departementti:  Tarn
Arrondissementti:  Castres
Hallinto:  
 – Pormestari:  Daniel Vidal
Pinta-ala:  
 – Kokonaispinta-ala:  93,87 km²
Väkiluku (2013):  825
 – Väestötiheys:  8,8 as./km²
Postinumero:  81320
Infobox OKVirheellinen NIMI-arvo: 
Murat-sur-Vèbre on kunta Tarnin departementissa Ranskassa. Vuonna 2013 siellä oli arviolta 825 asukasta. Kunnan pinta-ala on 93,87 neliökilometriä.
Aiheesta muualla

Kuvia tai muita tiedostoja aiheesta Murat-sur-Vèbre Wikimedia Commonsissa
Mutteri

Erilaisia muttereita
Mutteri (< ruots. mutter < saks. Mutter ’kohtu, äiti’ ) on ruuviin tai pulttiin kierrettäväksi tehty vastakappale. Kiinnitettävät kappaleet puristetaan mutterin ja ruuvin kannan väliin kiertämällä ruuvia ja mutteria toisiinsa nähden. Mutterilla voidaan myös lukita ruuveja paikalleen tai lukita myös muttereita ns. vastamutterin avulla. Muttereita voidaan myös käyttää osien liikuttamiseen yhdessä ruuvin kanssa.
Erilaisia muttereita:
Siipimutteri
Kuusiomutteri
Kupumutteri
Kruunumutteri
Tappimutteri
Liitinmutteri
Lukkomutteri
Jatkomutteri
Iskumutteri
Nostosilmukkamutteri
Murat-le-Quaire

| Murat-le-Quaire |
| --- | --- |
 Murat-le-Quaire talvella
 vaakuna
 Murat-le-Quaire
 Koordinaatit: 45°35′55″N, 02°44′09″E 
Valtio:  Ranska
Alue:  Auvergne-Rhône-Alpes
Departementti:  Puy-de-Dôme
Arrondissementti:  Clermont-Ferrand
Hallinto:  
 – Pormestari:  Gérard Brugière
Pinta-ala:  
 – Kokonaispinta-ala:  11,64 km²
Väkiluku (2013):  480
 – Väestötiheys:  41,2 as./km²
Postinumero:  63150
Infobox OKVirheellinen NIMI-arvo: 
Murat-le-Quaire on kunta Puy-de-Dômen departementissa Ranskassa. Vuonna 2013 siellä oli arviolta 480 asukasta. Kunnan pinta-ala on 11,64 neliökilometriä.
Aiheesta muualla

Kuvia tai muita tiedostoja aiheesta Murat-le-Quaire Wikimedia Commonsissa
McLaren MCL32

| McLaren MCL32 |
| --- | --- |

Talli:   McLaren
Suunnittelija(t):   Tim Goss  Matt Morris  Peter Prodromou
Kuljettajat:  2.  Stoffel Vandoorne 14.  Fernando Alonso 22.  Jenson Button
Teknisiä tietoja
Renkaat:  P Pirelli
Polttoaine:  BP
Jarrut:  Akebono
Moottori:  Honda RA616H 1,6 l (98 cu in) V6, turbo
Voimansiirto:  alumiinirakenteinen pituussuunnassa asennettu 8-vaihteinen puoliautomaattinen McLaren-vaihdelaatikko
Kilpailuhistoria
Debyytti:   Australian GP 2017
Kilpailuja:  20
Voittoja:  0
Paalupaikkoja:  0
Nopeimpia kierroksia:  1
Palkintosijoja:  0
MM-pisteitä:  30
Valmistajien maailmanmestaruuksia:  0
Kuljettajien maailmanmestaruuksia:  0
McLaren MCL32 on brittiläisen Formula 1 -talli McLarenin käyttämä auto kaudella 2017. Autolla kilpailivat espanjalainen Fernando Alonso ja belgialainen Stoffel Vandoorne. Auto julkistettiin 24. helmikuuta 2017 ja väritykseen otettiin vaikutteita tallin alkuvuosilta 1960-luvulta.
Tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Nro | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | McLaren | Honda | P |  |  | AUS | CHN | BHR | RUS | ESP | MON | CAN | AZE | AUT | GBR | HUN | BEL | ITA | SIN | MAL | JPN | USA | MEX | BRA | ABU | 30 | 9. |
| 2017 | McLaren | Honda | P | 2 |  Stoffel Vandoorne | 13 | Kesk. | DNS | 14 | Kesk. | Kesk. | 14 | 12 | 12 | 11 | 10 | 14 | Kesk. | 7 | 7 | 14 | 12 | 12 | Kesk. | 12 | 30 | 9. |
| 2017 | McLaren | Honda | P | 14 |  Fernando Alonso | Kesk. | Kesk. | 14† | DNS | 12 | WD | 16† | 9 | Kesk. | Kesk. | 6 | Kesk. | 17† | Kesk. | 11 | 11 | Kesk. | 10 | 8 | 9 | 30 | 9. |
| 2017 | McLaren | Honda | P | 22 |  Jenson Button |  |  |  |  |  | Kesk. |  |  |  |  |  |  |  |  |  |  |  |  |  |  | 30 | 9. |
Aiheesta muualla

Kuvia tai muita tiedostoja aiheesta McLaren MCL32 Wikimedia Commonsissa
Autot, jotka kilpailivat Formula 1 -kaudella 2017
Mercedes F1 W08 EQ Power+
Red Bull RB13
Ferrari SF70H
Force India VJM10
Williams FW40
McLaren MCL32
Scuderia Toro Rosso STR12
Haas VF-17
Renault R.S.17
Sauber C36
Muistitietokanta

Muistitietokanta (engl. in-memory database, IMDB) on ei-relaationaalinen (ei relaatiomalliin perustuva) tietokanta, joka käyttää pääasiassa tietokoneen muistia tallennukseen massamuistin kuten kiintolevyn tai SSD-muistin sijaan. Tietokantatyyppiä käytetään minimaalisen vasteajan saamiseksi eliminoimalla levyhaut. Koska tietokanta sijaitsee haihtuvassa muistissa se on alttiina katoamiselle vikatilanteessa.
Tietokantatyyppiin viitataan myös termeillä keskusmuistitietokanta (main memory database, MMDB), reaaliaikainen tietokanta (real-time database, RTDB) tai muistitietokantajärjestelmä (in-memory database system, IMDS).
Lähes kaikki perinteiset tietokantajärjestelmät sisältävät välimuistin tapaisen ratkaisun hitaan massamuistin johdosta, jotka ovat aina mukana myös kun tallennus tehdään RAM-levylle. Muistitietokannat eliminoivat nämä ja karsivat monimutkaisuutta sekä suorituskykyä haittaavaa kuormaa.
Esimerkkejä muistitietokannoista ovat Memcached ja Redis, jotka ovat nk. NoSQL-tietokantoja.
Yhdistelmätietokannoiksi (hybriditietokanta) kutsutut käyttävät muistitietokannan ja levytietokannan ominaisuuksia.
Monique Lange

Monique Lange (11. syyskuuta 1926 Pariisi – 7. lokakuuta 1996 Pariisi) oli ranskalainen kirjailija, käsikirjoittaja ja näyttelijä. Hän oli naimisissa espanjalaisen kirjailijan Juan Goytisolon kanssa. Häneltä julkaistiin vuonna 1980 laulajatar Édith Piafista kertova kirja Histoire de Piaf. Lange kuoli Pariisissa 70-vuotiaana vuonna 1996.
Aiheesta muualla

Monique Lange Internet Movie Databasessa. (englanniksi)
Monique Mélinand

Monique Mélinand (9. maaliskuuta 1916 Pariisi – 16. toukokuuta 2012) oli ranskalainen näyttelijä. Hän esiintyi 1940-luvulta lähtien lukuisissa elokuvissa, joiden joukossa ovat La pocharde (1953), Le sang à la tête (1956), Katia, kruunaamaton keisarinna (Katia, 1959), Rakkaus on elämää (Mourir d'aimer, 1971) ja Itke rakastettu sydän (La Gueule ouverte, 1974).
Aiheesta muualla

Monique Mélinand Internet Movie Databasessa. (englanniksi)
Monique Knol

| Mitalit | Mitalit | Mitalit |  |
| --- | --- | --- | --- |
|  Bart de Graaff ja Monique Knol. |  Bart de Graaff ja Monique Knol. |  Bart de Graaff ja Monique Knol. |  |
Maa:   Alankomaat
Naisten maantiepyöräily
|  Olympialaiset  |  Olympialaiset  |  Olympialaiset  |  |
|  Kultaa | Soul 1988 | maantieajo |  |
|  Pronssia | Barcelona 1992 | maantieajo |  |
Monique Knol (s. 31. maaliskuuta 1964 Wolvega) on entinen alankomaalainen maantiepyöräilijä. Hän saavutti kahdesti mitalin olympialaisissa maantieajossa; kultaa Soulissa 1988 ja pronssia seuraavissa kisoissa Barcelonassa 1992.
Aiheesta muualla

Alankomaiden olympiakomitea (Arkistoitu – Internet Archive)
Matkamessut

Matkamessut on Helsingin Messukeskuksessa vuodesta 1987 järjestetty matkailuaiheinen messutapahtuma. Matkamessuilla esillä on muun muassa matkakohteita koti- ja ulkomailta, matkanjärjestäjiä ja matkatoimistoja sekä liikenneyhtiötä. Tuoteryhmiä ovat matkailuorganisaatiot, matkatoimistot, matkanjärjestäjät ja matkahakupalvelut, matkakohteet ulkomailla ja Suomessa, lento-, laiva-, ja maaliikenne, majoitus, it-järjestelmät ja -sovellukset, matkailijan palvelut ja varusteet sekä matkatyypit teemoittain. Vuonna 2013 matkamessujen kanssa samaan aikaan järjestettiin myös Caravan-messut, joissa esiteltiin matkailuajoneuvoja ja niihin liittyviä palveluita.
Kävijämääriä

| Vuosi | Kävijämäärä |
| --- | --- |
2023: yli 50 000
2022: ei järjestetty koronapandemian vuoksi
2021: ei järjestetty koronapandemian vuoksi
2020: yli 68 000
2019: 64 589 
2018: 63 000
2017: 71 587
2016: 68 524
2015: 68 000
2014: 67 000
2013: yli 76 000
2012: 71 098
2011: 83 280
2010: 81 537
2009: 85 963
2008: 84 812
2007: 85 953
Aiheesta muualla

Matkamessujen virallinen sivusto
Martin Biron

| Martin Biron |
| --- | --- |

Henkilötiedot
Syntynyt: 15. elokuuta 1977 (ikä 47) Lac-St-Charles, Quebec, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  191 cm
Paino:  80 kg
Pelinumero:  43
Pelaajaura
Pääsarjaura:  1996–2013
Seurat:  Rochester Americans (AHL),   Buffalo Sabres (NHL),   Philadelphia Flyers (NHL),   New York Islanders (NHL),   New York Rangers (NHL)
NHL-varaus:  16. varaus, 1995 Buffalo Sabres
Martin Gaston Biron (s. 15. elokuuta 1977 Lac-St-Charles, Quebec, Kanada) on kanadalainen uransa lopettanut jääkiekkomaalivahti. Hän siirtyi kesällä 2010 New York Rangersiin, joka jäi miehen viimeiseksi seuraksi.
Ura > Junioriura

Biron aloitti kaudella 1994–1995 Kanadan pääjunioriliigoihin kuuluvassa LHJMQ:ssa Beauport Harfangsin joukkueessa. Hän pelasi loistavan tulokaskauden ja päästi vain 2,48 maalia ottelua kohden, vähiten kauden aikana. Biron valittiin LHJMQ:n tulokkaiden tähdistökentälliseen ja CHL:n alaisuudessa pelaavien juniorisarjojen parhaaksi maalivahdiksi tähdistökentälliseen. Buffalo Sabres valitsi hänet NHL:n varaustilaisuudessa numerolla 16 vuonna 1995.
Biron pääsi Buffaloon kaudella 1995–1996, jolloin pelasi NHL:ssä kolme ottelua. Kauden lopun hän pelasi kuitenkin Beauportissa, joka ylsi LHJMQ:n loppuotteluun. Biron jatkoi LHJMQ:ssa kaudella 1996–1997, jonka hän aloitti Beauportissa. Biron kaupattiin kuitenkin kauden aikana Hull Olympiquesiin.
Ura > Ammattilaisura

Bironin ensimmäinen kokonainen ammattilaiskausi oli 1997–1998, jonka hän pääasiassa pelasi AHL:n Rochester Americansissa, vaikka käväisi myös muutaman ottelun ajan ECHL-liigan South Carolina Stingraysissa. Bironin tulokaskausi AHL:ssa oli hyvä, ja hän pelasi viisi nollapeliä 41 ottelussa. Kaudella 1998–1999 Biron pelasi NHL:ssä kuusi ottelua, vaikka edustikin pääasiassa AHL:n Rochesteria. AHL:ssa hän päästi vähiten maaleja ottelua kohden, vain 2,07. Lisäksi Biron piti kuusi nollapeliä ja voitti pudotuspeleissä 20 ottelua, kun Rochester ylsi Calder Cupin finaaleihin saakka. Biron palkittiin kauden jälkeen Aldege "Baz" Bastien Memorial Awardilla, AHL:n parhaana maalivahtina, ja yhdessä seurakaveri Tom Draperin kanssa Harry "Hap" Holmes Memorial Awardilla, sarjan vähiten päästeneinä maalivahteina.
Kauden 1999–2000 harjoitusleirillä Biron onnistui saamaan Buffalon kakkosmaalivahdin paikan Dominik Hašekin takana. Biron pelasi kaudella 1999–2000 Hašekin loukkaantumisten takia jopa 41 ottelua, mutta seuraavalla kaudella enää vain 18. Hašek kaupattiin ennen kauden 2001–2002 alkua, ja Biron nousi Buffalon ykkösmaalivahdiksi. Hän torjui kauden aikana Buffalolle 31 voittoa, mutta seuraavalla kaudella hänen otteensa olivat heikompia. Kausi 2003–2004 oli jälleen parempi, ja Biron voitti kauden aikana 26 ottelua.
NHL:n työsulkukaudella Biron ei pelannut missään, mutta hän palasi Buffaloon kaudeksi 2005–2006. Hän kuitenkin menetti ykkösmaalivahdin paikkansa Ryan Millerille. Biron pelasi Millerin takana kahden kauden ajan, kunnes hänet kaupattiin kauden 2006–2007 lopulla Philadelphia Flyersiin vaihdossa varausoikeuteen. Biron oli kauppahetkellä Buffalon joukkueesta pisimpään seurassa pelannut pelaaja.
Philadelphiassa Biron pelasi kaksi ja puoli kautta joukkueen ykkösmaalivahtina. Kaudella 2007–2008 hän otti runkosarjassa 30 voittoa ja pudotuspeleissä torjui joukkueensa Itäisen konferenssin finaaleihin, joissa Pittsburgh Penguins kaatoi Philadelphian. Seuraavalla kaudella Biron voitti 29 kertaa ja oli jälleen hyvä pudotuspeleissä, vaikka Pittsburgh voitti Philadelphian jo ensimmäisellä kierroksella.
Philadelphia päästi Bironin menemään kesällä 2009, kun joukkue teki sopimuksen Ray Emeryn kanssa. Biron siirtyi hieman yllättäen New York Islandersiin, jossa oli ennestään myös jo kokeneet Rick DiPietro ja Dwayne Roloson. Kausi Islandersissa oli Bironille vaikea, ja hän päästi kauden aikana peräti 3,27 maalia ottelua kohden. New York Rangers hankki Bironin joukkueeseensa kaudeksi 2010–2011 Henrik Lundqvistin kakkosmaalivahdiksi.
Rangers ilmoitti siirtävänsä Bironin waiver-listalle 14. lokakuuta, josta muut seurat olisivat voineet poimia hänet joukkueeseensa. Biron ilmoitti lopettavansa NHL-uransa kuusi päivää myöhemmin 20. lokakuuta 2013.
Saavutukset

QMJHL:n tulokkaiden All-Stars 1995
CHL:n tulokkaiden All-Stars 1995
CHL:n vuoden maalivahti 1995
AHL All-Stars 1999
Harry "Hap" Holmes Memorial Award (vähiten päästettyjä maaleja – AHL) 1999 (Tom Draperin kanssa)
Aldege "Baz" Bastien Memorial Award (AHL:n paras maalivahti) 1999
Tilastot > Pudotuspelit

PM = päästetyt maalit
Aiheesta muualla

Tilastot
McLaren M7A

| McLaren M7A |
| --- | --- |
 Denny Hulme ajaa M7A-autolla kauden 1968 Yhdysvaltain osakilpailussa.
Talli:   McLaren
Suunnittelija(t):   Robin Herd  Gordon Coppuck
Kuljettajat:   Bruce McLaren    Denny Hulme   Dan Gurney
Teknisiä tietoja
Renkaat:  G, D, F
Polttoaine:  Shell  Gulf
Runko:  Alumiini
Moottori:  Ford–Cosworth V8  Alfa Romeo V8
Voimansiirto:  5-vaihteinen manuaali
Kilpailuhistoria
Debyytti:  Espanjan GP 1968
Kilpailuja:  35
Voittoja:  4
Paalupaikkoja:  0
Nopeimpia kierroksia:  0
Palkintosijoja:  11
MM-pisteitä:  88
Valmistajien maailmanmestaruuksia:  0
Kuljettajien maailmanmestaruuksia:  0
McLaren M7A oli McLarenin Formula 1-auto, jota talli ja sen asiakastallit käyttivät sellaisenaan tai muunnoksina M7B, M7C ja M7D kausina 1968–1971. Auto oli Robin Herdin viimeinen McLarenille suunnittelema auto ennen siirtymistään Cosworthille, minkä vuoksi hänen apunaan toimi Gordon Coppuck. M7B-mallissa oli ponttonimaiset polttoainesäiliöt, M7C:ssä oli Formula 5000-sarjasta muokattu monokokki ja M7D:hen oli asennettu Alfa Romeon moottori.
Vic Elfordin M7B-auto kauden 1969 Saksan osakilpailussa.
Bruce McLarenin M7C kauden 1969 Saksan osakilpailussa.
Bruce McLaren ajoi autollaan tallille ensimmäisen voiton Belgian osakilpailussa vuonna 1968. Myös Denny Hulme voitti M7A-autolla ensin saman vuoden Italian ja Kanadan osakilpailut ja kaudella 1969 Meksikon osakilpailun.
Huomioita

↑  Tulokset laskettiin erikseen, jos tallin autossa oli kauden aikana eri moottorinvalmistaja.
↑  Kaudella 1969 Derek Bell ajoi Britannian osakilpailussa tallin Cosworth-moottorilla varustetulla nelivetoisella M9-autolla, jolla ei saatu pisteitä.
↑  John Surtees ajoi yhden MM-pisteen M7C-autolla vuoden 1970 Hollannin osakilpailussa ja loput pisteet ajettiin McLarenin M14-autolla.
↑  Pisteet ajettiin McLarenin M19-autolla.
Moksin työväentalo

| Moksin työväentalo |
| --- | --- |
Osoite:  Moksi, Korpilahti
Sijainti:  Korpilahti
Valmistumisvuosi:  1912
Rakennuttaja:  Moksin Työväenyhdistys ry
Omistaja:  Koskinen Kauko, yksityinen
Runkorakenne:  hirsi
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Moksin työväentalo sekä ulkorakennus sijaitsevat Korpilahdella metsän keskellä pienellä mäellä Moksin koulun ja Moksin ”keskustan” läheisyydessä. Pihaa peittää luonnontilassa oleva nurmikko. Moksin työväentalo on tällä hetkellä yksityisomistuksessa ja toimii kesäasuntona.
Moksin työväentalo on osa Moksin työväenyhdistyksen ja Moksin kylän historiaa. Rakennus on tyypillinen 1900-luvun alussa rakennettu työväentalo. Rakennus on säilynyt alkuperäisessä ulkoasussaan ja se on kulttuurihistoriallisesti ja rakennushistoriallisesti arvokas.tarvitaan parempi lähde
Historia

Moksin työväenyhdistys osti tontin Salomon Patiselta. Albino Koskinen aloitti rakentamisen vuonna 1917. Hänen apunaan oli talkooväkeä. Talon hirret yhdistys keräsi lahjoituksina. Rakennus valmistui "kapina-ajan" jälkeen, ja työväenyhdistys otti sen käyttöönsä. Sotien jälkeen työväenyhdistyksessä oli jäseniä yli 150.
Talossa järjestettiin tansseja, ohjelmallisia iltamia, teatteriesityksiä. Moksin, Saukkolan ja Hirvimäen työväenyhdistyksillä oli paljon yhteistoimintaa, ja ne järjestivät yhteisiä illanviettoja vuorotellen kunkin yhdistyksen seurojentaloilla. Illanvietot päättyivät 1970-luvulla.
Vuosina 1937–1942 rakennuksessa toimi Muuramen Osuuskauppa. Kaupan hoitajana oli Paavo Salminen. Jossakin vaiheessa talossa oli myös kyläläisten puhelinkeskus. Rakennuksessa on asunut vuokralaisia: vuodesta 1924 Rauni Laaksonen, 1953–1954 Edwin Mäkinen, vuodesta 1954 Lauri ja Katri Mäkinen. Vuonna 1969 Lauri ja Katri Mäkinen ostivat talon itselleen. Nykyisellä omistajalla Kauko Koskisella talo on ollut vuodesta 1980.
Rakennus

Rakennus on yksinkertainen, pohjaltaan suorakaiteen muotoinen, vuoraamaton, lyhytnurkkainen hirsirakennus. Ikkunat ovat 6-ruutuisia, lukuun ottamatta sisäänkäyntifasadin 9-ruutuista ikkunaa. Sisäänkäyntiä suojaa pulpettikattoinen avokuisti, jossa on yksinkertaiset leikkaukseltaan nelikulmaiset pylväät. Rakennuksessa on alun perin ollut keittiö kivimuurineen, sali, ravintola ja näyttämö. Tontilla on myös lautarakenteinen ulkohuone. Rakennusta on korjattu vuosina 1975 ja 1979–1980, jolloin laitettiin peltikatto. Rakennuksen perustus on lohkokivistä. Ulkoväri on keltainen.>
Mutti (yritys)

| Mutti S> p.A. |
| --- | --- |

Yritysmuoto:  osakeyhtiö
Perustettu:  1899
Perustaja:  Callisto Mutti Marcellino Mutti
Kotipaikka:  Montechiarugolo, Parman maakunta, Italia
Toiminta-alue:  maailmanlaajuinen
Tuotteet:  tomaattisäilykkeet
Kotisivu:  www.mutti-parma.com/fi/
Infobox OKVirheellinen NIMI-arvo: 
Mutti S.p.A. on vuonna 1899 perustettu italialainen yritys, jonka perustivat veljekset Callisto ja Marcellino Mutti. Yritys tuottaa erilaisia tomaatista valmistettuja tuotteita kuten tomaattimurskaa ja -pyreitä. Mutti Polpa -tomaattimurska kehitettiin vuonna 1971. Vuodesta 2010 Mutti on tehnyt yhteistyötä kansainvälisen ympäristöjärjestön WWF Italian kanssa vähentääkseen tomaattien tuotannossa syntyviä hiilidioksidipäästöjä ja vedenkulutusta.
Historia

Marcellino ja Callisto Mutti perustivat yrityksen vuonna 1899 Parman maakunnassa. Vuonna 1911 yrityksen kahden leijonan tuotemerkki rekisteröitiin. Vuonna 1922 yritys aloitti kahdenkertaisen pyreen valmistuksen. Vuonna 1927 Mutti laajensi liiketoimintaansa Parmassa ja osti tölkitystehtaita.
Moksjärvi

| Moksjärvi |
| --- | --- |
 Näkymä Konianvuorelta Moksjärvelle
Valtiot:  Suomi 
Paikkakunta:  Vihti
Koordinaatit:  60°28′40″N, 24°25′28″E
Järvinumero:  23.095.1.001
Mittaustietoja
Pinnankorkeus:  85,7 m 
Rantaviiva:  6,8 km 
Pinta-ala:  0,9 km² 
Tilavuus:  0,0029 km³ 
Keskisyvyys:  3,3 m 
Suurin syvyys:  7,7 m 
 fiMoksjärvi 
Moksjärvi on Vihdin pohjoisosassa läntisellä Uudellamaalla sijaitseva 87 hehtaarin laajuinen erämainen järvi. Etäisyys Nummelasta on kuusitoista kilometriä pohjoiskoilliseen ja Helsingin keskustasta 45 kilometriä luoteeseen.
Maantiede

Moksjärven pituus lounaasta koilliseen on 1,8 kilometriä. Järven rannat polveilevat, joten lahtia ja lahdelmia on useita. Järven keskiosassa on kaksi nimettyä saarta, Takasaari ja Isosaari. Niiden itäpuolella on luoto. Metsäisillä rannoilla on lukuisia rakennuksia ja leirikeskus. Moksjärven pohjoispuolella sijaitsee Etu-Moksi ja Taka-Moksi, lounaispuolella kohoaa Konianvuori (140 metriä mpy). Konian lounaispuolinen Averia sijaitsee kaksi kilometriä Moksjärveltä. Moksjärven eteläpuolella sijaitsee Hauklampi. Moksjärveen virtaa vettä ympäristön soilta, järven luoteisrannalta lähtee laskuoja.
Moksjärvi on keskiravinteikas ja sen happitilanne on hyvä. Järven tilavuus on noin 2,9 miljoonaa kuutiometriä.
Moksjärvi (23.095.1.001) kuuluu Sitinojan-Suho-ojan valuma-alueeseen (23.092), joka on kolmannen jakovaiheen vesistö Karjaanjoen vesistössä (23). Toinen jakovaihe on Vihtijoen valuma-alue (23.09). Moksjärvi on Sitinojan-Suho-ojan alueen laajin vakavesi ja Karjaanjoen alueen koillisia vakavesiä.
Aiheesta muualla

Vesientila.fi: Moksjärvi
Musta Portti

Taiteilijan (Matěj Čadil) tulkinta Mordorin Mustasta Portista.
Musta Portti eli Morannon on paikka J. R. R. Tolkienin kirjassa Taru sormusten herrasta.
Mordorin Musta Portti oli Mordorin Nazgûlien valtaama portti. Sen tarkoituksena oli estää hyökkäykset Ered Lithuin ja Ephel Duathin vuorien välisestä solasta. Etäisen menneisyyden päivinä olivat Gondorin miehet voimassaan ja kunniassaan rakentaneet sen, kun Sauron oli voitettu ja paennut, siltä varalta että hän yrittäisi palata vanhaan valtakuntaansa. Toisella puolella porttia oli Rautakita, ja sitä suojasi Durthangin linna lännessä, se suunniteltiin pitämään kaikki Mordorin pahuus sisäpuolella. Minas Ithil, Nousevan Kuun Torni ja Cirith Ungol rakennettiin samasta syystä: vartioimaan ”sisäänkäyntejä”, ettei Sauron pääsisi palaamaan maahansa.
Kuitenkin Gondorin vartio vähentyi aikojen kuluessa. Nazgûlit ja örkit palasivat Mordoriin, vallaten varustukset ja pitäen ne itsellään. Siihen aikaan nazgûlit valloittivat Minas Ithilin ja sen nimi vaihtui Minas Morguliksi, Mustan Noituuden Torniksi. Tämä kaupunki esiintyy Taru sormusten herrasta -elokuvatrilogiassakin ja sen kautta Sauron lähetti suuren armeijansa Osgiliathin kautta Pelennorin kentille.
Sormuksen sodan aikoihin noin 7 000 miehestä koostuva Lännen Armeija marssi Mustalle Portille saaden Sauronin Silmän huomion pois Tuomiovuoresta, missä Frodo Reppuli oli täyttämässä tehtäväänsä eli heittämässä Valtasormusta Tuomiorotkoon. Se onnistui ja Sormus tuhoutui Tuomiovuoren tulissa, jolloin Hammastornit ja Musta Portti tuhoutuivat. Myös ihmiset, örkit ja muut Sauronin palvelijat tuhoutuivat tai antautuivat ja todistivat Aragornin kuninkuuden.